Sodankile
Sodankile (somu: Sodankylä, ziemeļsāmu: Soađegilli) ir ciems un pašvaldība Somijas ziemeļos Lapzemes reģionā. Sodankile ir otra lielākā Somijas pašvaldība pēc platības un lielākā, kuras centram nav pilsētas statusa. Lielākā daļa iedzīvotāju (98%) ir somi un 1,3% — sāmi, bet ziemeļsāmu valoda ir otra oficiālā valoda pašvaldībā. Dienvidos no Sodankiles atrodas Sodankiles ģeofiziskā observatorija, kuras pirmsākumi meklējami Pirmajā Starptautiskajā polārajā gadā (1882—1883).